Catarroja homenatja els integrants del Club de Tennis Catarroja pels seus grans resultats
25 gen. 2023

Catarroja continua retent homenatge a la seua gran pedrera d'esportistes que en els últims mesos han aconseguit grans èxits esportius. Aquest és el cas del Club de Tennis de Catarroja qui en 2022 va estrenar categoria amb el seu ascens a 2a divisió masculina i que en el mateix any ha vist com a nivell individual, Guillem Chuliá Jorques, s'alçava amb el subcampeonat provincial en categoria aleví i David Navarro Rus, amb el subcampionat provincial en categoria infantil. Lorena Silvent, i el regidor d'esports, Alejandro García, els han rendit un xicotet homenatge i reconeixement al seu esforç i dedicació, seguint la sèrie d'homenatges que s'han realitzat als esportistes que aconsegueixen un gran èxit.

“Estem davant un dels clubs degans del nostre municipi, com és el Club de Tennis de Catarroja els qui any rere any se superen no sols en el que a registres esportius es refereix, sinó també amb l'organització del Open de Tennis que porta a Catarroja el més destacat de l'esport de la raqueta durant el mes de setembre/octubre”, explica Lorena Silvent, vicealcaldessa de Catarroja.

La regidoria d'Esports ha volgut tindre un detall amb els tennistes que han aconseguit els assoliments a nivell individual entregant-los un reconeixement en forma de placa i un xicotet obsequi. D'igual forma, han aprofitat per a mantindre una xarrada amb la vicealcaldessa, Lorena Silvent i el regidor d'esports, Alejandro García, amb la finalitat d'acostar-los la seua evolució esportiva. Des del consistori, a més li'ls ha brindats tota la col·laboració que estiga al seu abast per a aconseguir els seus objectius.

Finalment, Guillem i David han estat acompanyats per una àmplia representació del club que també ha rebut el reconeixement pels seus assoliments a nivell col·lectiu, que els col·loquen com un gran referent en la Comunitat en la pràctica d'aquest esport.